น้องชายหนู อายุ 10ปีค่ะ เขาปวดลูกอัณะทะทางซ้ายมือค่ะและลูกอัณทะไม่เท่ากัน โดยข้างที่ปวดมันจะมีขนาดใหญ่กว่าค่ะ
สวัสดีค่ะ อาการปวดลูกอัณฑะและลูกอัณฑะข้างที่ปวดมีขนาดใหญ่กว่าข้างที่ไม่ปวด อาจเกิดได้จาก1.ไส้เลื่อนบริเวณขาหนีบ จะพบมีก้อนบวมที่อัณฑะเวลายืน นั่ง หรือไอ และยุบหายเวลานอนราบ โดยไม่มีอาการเจ็บปวด ก้อนคลำดูมีลักษณะนุ่ม ไม่เจ็บ แต่ถ้าเกิดภาวะแทรกซ้อน กลายเป็นไส้เลื่อนชนิดติดคา ก็จะทำให้มีอาการเป็นก้อนบวมและปวดอย่างต่อเนื่อง จำเป็นต้องได้รับการรักษาโดยเร่งด่วน2. อัณฑะบิดตัว จะมีอาการปวดอัณฑะข้างใดข้างหนึ่งอย่างรุนแรง และเกิดขึ้นแบบเฉียบพลันภายในไม่กี่ชั่วโมง บางรายอาจมีอาการปวดท้องน้อย หรือคลื่นไส้อาเจียนร่วมด้วย อาจเกิดขึ้นตอนกลางคืน ทำให้สะดุ้งตื่น หรือขณะออกกำลังกายหรือขณะทำกิจกรรมต่างๆ3.อัณฑะอักเสบ (orchitis) พบได้ในคนที่เป็นโรคคางทูม แล้วเชื้อแพร่กระจายตามกระแสเลือดไปที่อัณฑะ นอกจากอาการปวดอัณฑะ อัณฑะจะบวมแดง คลำได้ร้อนกว่าปกติ มักมีไข้ร่วมด้วย4. ถุงน้ำในอัณฑะ (hydrocele) พบเป็นก้อนนุ่มที่ถุงอัณฑะข้างใดข้างหนึ่ง โดยไม่ยุบหายไม่ว่าอยู่ในท่าใด มักไม่มีอาการเจ็บปวด แต่หากมีการติดเชื้อที่ถุงน้ำ ก็จะมีอาการปวดลูกอัณฑะ และลูกอัณฑะบวมแดงได้5.ก้อนเนื้องอกและมะเร็งอัณฑะ มีอาการเป็นก้อนแข็งที่อัณฑะข้างหนึ่ง อาจปวดหรือไม่ปวดก็ได้ แต่หากเป็นก้อนมะเร็ง ก้อนก็จะโตขึ้นอย่างรวดเร็วอาการที่อัณฑะบวมโตและปวดนั้น ถือเป็นอาการผิดปกติที่ต้องได้รับการตรวจวินิจฉัยและรักษาโดยเร็ว แนะนำให้ Petchara รีบพาน้องชายไปพบแพทย์โดยเร็วเพื่อตรวจหาสาเหตุนะคะ